Ehud Olmert

Si Ehud Olmert (;"Olmert". Random House Webster's Unabridged Dictionary. , ; namundag 30 Septyembre 1945) sarong Israeli politiko asin abgado. Siya nagserbing ika-12ng  Primer Ministro nin Israel poon 2006 sundo 2009 asin bago kaiyan, siya nagin ministro nin gabinite poon 1988 abot 1992 asin poon 2003 sundo' 2006. Sa ultanan kan saiyang enot asin ikaduwang katongdan bilang ministro sa gabinite, siya naglingkod komo alkalde nin Jerusalem poon 1993 abot 2003. Pakalingkod niya bilang PM, siya nasentensyahan na ikulong huli soboot sa pag'ako nin suhol asin pag'ulang sa hustisya durante kan saiyang termino bilang alkalde kan Jerusalem asin komo ministro sa komersyo. Siya nakulong kan 2014 nin 16 may kabangang bulan sa 27-bulan na sentensya ta pinaluwas siya sa ri'gon nin orden na parole.

Biograpiya
Si Ehud Olmert namundag harani sa  Binyamina sa British Mandate of Palestine. Sabi ni Olmert, an mga magurang niya na sinda Bella (Wagman) asin Mordechai Olmert, nakadulag sa "persekusyon sa Ukranya asin Rusya, asin nakakapaili sa Harbin, Tsina. Sinda nag'emigrar sa Israel sa pagmawot makabilog nin Hudyong demokratikong estado na nagbubuhay sa katoninongan sa daga nin saindang mga apoon."." An ama niya ngapit nagin myembro sa Parlamentong Knesset representado an Herut. An pagkaaki ni Olmert siya naimbwelto sa pag'apil sa Beitar Youth Organization asin an pagkaaram na an mga magurang niya parati pig'aapi ta myembro sinda sa Huydong grupong militia na  Irgun. Dqagdag pa, sinda kabali sa  Herut, an oposisyon kan haloy na yaon sa poder na partidong Mapai. Alagad kan mga 1970 an mga bagay na ini dai naman na gayo apektado an kiisayman na karera.

Toltolan

Kategorya:Mga Ika-21ng siglong mga Primer Ministro nin Israel
Kategorya:Ika-21ng siglong mga kriminal
Kategorya:Mga nagtapos sa Hebrew University of Jerusalem
Kategorya:Mga Israeli'ng opisyal sa gobyerno nasapawan sentensya
Kateorya:Mga Israeli na Huydong Ashkenazi
Kategorya: Mga Israeli nasentensyahan nin pagkulong huli sa pagsuhol
Kategorya:Mga polytikong Likud